open-index/open-wikipedia-markdown huggingface dataset:
சாவோ பாவுலோ (மாநிலம்)

**சாவோ பாவுலோ** (São Paulo, ) பிரேசிலின் மாநிலங்களில் ஒன்றாகும்.பிரேசிலிய பொருளியலில் முதன்மையானதொரு தொழில் மற்றும் வணிக மையமாக விளங்குகிறது.  திருத்தூதர் பவுலின் நினைவாக பெயரிடப்பட்டுள்ள இந்த மாநிலம் நாட்டின் மிகக்கூடிய மக்கள்தொகையைக் கொண்டுள்ளது. பிரேசிலின் மிகவும் செல்வமிக்க மாநிலமாகவும் உள்ளது. மாநிலத்தின் பெயரிலேயே அமைந்துள்ள இதன் தலைநகரமான சாவோ பாவுலோ தென் அமெரிக்காவிலேயே (தென் கோளத்திலேயே கூட) மிகப் பெரும் நகரமாக  விளங்குகிறது.

பிரேசிலின் மொத்த உள்நாட்டு உற்பத்தியில் 33.9% இந்த மாநிலத்தின் பங்களிப்பு உள்ளது. மேலும் பிரேசிலின் மாநிலங்களிடையே  மனித வளர்ச்சிச் சுட்டெண்ணில் மூன்றாமிடத்திலும்  மொத்த உள்நாட்டு உற்பத்தியில் இரண்டாமிடத்திலும் குழந்தை இறப்பு வீதத்தில் இரண்டாமிடத்திலும்  எழுத்தறிவில் நான்காமிடத்திலும் உள்ளது.

40 மில்லியன் மக்கள்தொகையுடைய இந்த மாநிலம் பிரேசிலின் மிகுந்த மக்கள்தொகையுடைய மாநிலமாகவும் தென் அமெரிக்காவிலேயே மூன்றாவது மிகுந்த மக்கள்தொகையுடைய அரசியல் நிலப்பிரிவாகவும் உள்ளது.   மாநிலத் தலைநகரம் சாவோ பாவுலோ உலகின் மிகப் பெரும் நகராட்சிகளில் ஏழாமிடத்தில் உள்ளது.
## மேற்சான்றுகள்

பகுப்பு:பிரேசிலின் மாநிலங்கள்
செட்டிநாட்டுத் தமிழ்

மூவேந்தர் மரபினர் தமிழ்

சேரர் (கொங்கு தமிழ்)

பாண்டி தமிழ்

சோழர் தமிழ்

**செட்டிநாட்டுத் தமிழ்** (*chettinattu Tamil*) என்பது தமிழ் மொழியின், வட்டார வழக்கு மொழியாகும். இந்த மொழியை தமிழகத்தின், தென்பகுதிகளான சிவகங்கை, காரைக்குடியைச் சுற்றி 96 ஊர்களை உள்ளடக்கிய செட்டிநாட்டுப் பகுதியில் பேசப்படுகிறது. இங்கு பெரும்பாலும் நாட்டுக்கோட்டை நகரத்தார் சமூகத்தினர் வசிக்கின்றனர். நாட்டுக்கோட்டை நகரத்தார்களின் வழக்கு மொழியின் சிறப்பு, இன்றும் புழக்கத்தில் இருக்கும் பழம்பெரும் வார்த்தைகள் எனலாம்.  உதாரணம்: சீசா (Bottle), சவுக்காரம் (Soap) போன்றவை ஆகும்.

பகுப்பு:தமிழின் வட்டார வழக்குகள்
திராவிட-சப்பானிய மொழிக்குடும்ப கருதுகோள்

**திராவிட-சப்பானிய மொழிக்குடும்ப கருதுகோள்** என்பது சப்பானிய மொழி திராவிட மொழிகளோடு, குறிப்பாக தமிழோடு உறவு கொண்டது என்று கூறும் கருதுகோள் ஆகும்.  இக்கருத்துகள் ஆரம்பத்தில் 1970 இல் "சுசுமு ஷீபா" (Susumu Shiba) என்பவராலும் பின்னர் "அகீரா ஃபூஜிவாரா" (Akira Fujiwara) (1981), சுசுமு ஓனோ உட்பட்ட சில ஆய்வாளர்களாலும் முன்வைக்கப்பட்டது.  .  இந்தக் கருதுகோள் பெரும்பாலும் ஏற்றுக்கொள்ளப்பட்ட ஒன்று அல்ல.  குறிப்பாக இந்தக் கருதுகோளை முன்வைத்த சுசுமு ஓனோவின் முறையியலில் தவறுகள் இருந்தாக விமர்சிக்கப்பட்டுள்ளது.

## மேற்கோள்கள்


பகுப்பு:சப்பானியத் தமிழியல்
பகுப்பு:தமிழ் மொழி வகைப்பாடு
ஒண்டுராசு தேசிய காற்பந்து அணி

**ஹொண்டுராஸ் தேசியக் காற்பந்து அணி**,  ஹொண்டுராசின் தேசியக் காற்பந்து அணியாகும். இதனை  ஹொண்டுராஸ் காற்பந்து தேசியத் தன்னாட்சிக் கூட்டமைப்பு ஒழுங்குபடுத்துகிறது. வட, மத்திய அமெரிக்க மற்றும் கரீபியன் கால்பந்துக் கூட்டமைப்பில் முன்னேறிவரும் ஓர் தேசிய அணியாக விளங்குகிறது.  2001ஆம் ஆண்டு கோபா அமெரிக்காவில் போட்டிகள் துவங்க ஒருநாள் இருக்கையில் அர்கெந்தீனா விலகிக் கொண்டமையால் கடைசிநேரத்தில் நுழைந்து மூன்றாமிடத்தை எட்டியதிலிருந்து இந்த அணியின் வளர்ச்சி நிலையாக உள்ளது.  இதுவரை 1982, 2010,2014 என மூன்றுமுறை  உலகக்கோப்பை காற்பந்து இறுதிப்போட்டிகளில் பங்கேற்க தகுதி பெற்றுள்ளது. 

## மேற்சான்றுகள்

பகுப்பு:தேசியக் கால்பந்து அணிகள்
பகுப்பு:ஒண்டுராசில் விளையாட்டு
திராவிட-கொரிய மொழிக்குடும்பம்

**தமிழ்-கொரியன் மொழிக்குடும்பம்** என்பது தமிழ் மொழியையும், கொரியன் மொழியையும் இணைத்து சில ஆய்வாளர்களால் முன்மொழியப்படும் ஒரு மூதை மொழிக் குடும்பம் ஆகும்.  இந்த முன்மொழிவை மொர்கன் ஈ. கிளிப்பின்கர் (Morgan E. Clippinger) "Korean and Dravidian: lexical evidence for an old theory" என்ற ஆய்வுக்கட்டுரையில் தரவுகளுடன் விரிவாக முன்வைத்தார்.

## வாதங்கள்
தமிழுகும் கொரியனும் ஒட்டுநிலை மொழிகள் ஆகும்.  இரண்டின் வசன அமைப்பும் எழுவாய் -பயன்நிலை -வினை (SOV) முறையில் அமைகிறன. இரண்டிலும் உரிசொற்கள் ஒரே தொடரியலைக் கொண்டுள்ளன.  தமிழிகுக்கும் கொரியனுக்கும் பல அடிப்படைச் சொற்கள் ஒன்றாக அல்லது ஒத்த உச்சரிப்பைக் கொண்டுள்ளன என்று வாதிடப்படுகிறது.

## உடன்பிறப்பாக இருக்க வாய்ப்பு உள்ள சொற்கள்
### இடப் பெயர்ச்சொல்

### உறவுச்சொற்கள்

### பிற

## மேற்கோள்கள்

பகுப்பு:கொரியத் தமிழியல்
பகுப்பு:தமிழ் மொழி வகைப்பாடு
பகுப்பு:திராவிட மொழிகள்
லாடம் (திரைப்படம்)

***லாடம்*** (*Laadam*) என்பது 2009ல் வெளிவந்த தமிழ் பரபரப்பூட்டும் திரைப்படமாகும். இதனை பிரபு சாலமன் எழுதி இயக்க, பொன்னுரங்கம் தயாரித்தார். இந்தப் படத்தில் அறிம்க நடிகர் அருண் ஜோகி சார்மி கவுர் (நடிகை) ஆகியோர் முதன்மை வேடங்களில் நடித்தனர். அரவிந்தன், கோட்டா சீனிவாச ராவ், தீரஜ் கஹர், பாபு ஆன்டனி ஆகியோர் துணை வேடங்களில் நடி்திருந்தனர். இப்படத்திற்கு தரண் இசையமைத்துள்ளார். இந்தத் திரைப்படம் 2006 ஆம் ஆண்டு வெளியான ஆலிவுட்டின் 'லக்கி நம்பர் ஸ்லெவின்' என்ற குற்றவியல் பரபரப்பூட்டும் திரைப்படத்தை ஓரளவிற்கு அடிப்படையாகக் கொண்டது. இப்படம் '16 டேஸ்' என தெலுங்கில் மொழிமாற்றம் செய்து வெளியிடப்பட்டது. அதில் சிட்டி பாபு மற்றும் லொள்ளு சபா மனோகர் ஆகியோருக்குப் பதிலாக முறையே தர்மவரபு சுப்ரமணியம் மற்றும் ராம்ஜகான் ஆகியோர் குரல் கொடுத்தனர்.

## மேற்கோள்கள்

## வெளி இணைப்பு
*Laadam Tamil Movie Songs Listen Online
*Laadam's official website 

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
மீரா நந்தன்

**மீரா நந்தன்** இந்திய மலையாளத் திரைப்பட நடிகையாவார். இவர் தென்னிந்திய மொழிகளில் அதிகம் நடித்துள்ளார். நந்தக்குமார் - மாயா தம்பதிகளின் மகளாக 26 நவம்பர் 1990ல் பிறந்தவர். இவருடைய இளைய சகோதரன் அர்ஜூன் நந்தக்குமார்.

## திரைப்படங்கள்

### தொலைக்காட்சி

## ஆதாரம்

## வெளி இணைப்புகள்

* 

பகுப்பு:கேரள நடிகர்கள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1990 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1988 பிறப்புகள்
பகுப்பு:கன்னடத் திரைப்பட நடிகைகள்
அய்யனார் (திரைப்படம்)

***அய்யனார்*** 2010ல் வெளிவந்த தமிழ்த் திரைப்படமாகும். இதனை ராஜமித்ரன் இயக்கியிருந்தார். ஆதி, மீரா நந்தன், விஷ்ணுப் பிரியன், ராஜசிறீ, சந்தானம், அனுபமா குமார், ஜெயப்பிரகாசு ஆகியோர் இத்திரைப்படத்தில் நடித்திருந்தனர்.

## நடிகர்கள்
* ஆதி - பிரபா\ அய்யனார்
* மீரா நந்தன் - அனிதா
* விஷ்ணுப் பிரியன் - சரவணன்
* சந்தானம்
* ராஜஸ்ரீ
* மகாதேவன்
* ஜெயப்பிரகாசு
* அனுபமா குமார்
* சூரி

## ஆதாரம்

## வெளி இணைப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
கந்தசாமி கோயில் (பக்க நெறிப்படுத்தல்)

**கந்தசாமி கோயில்** என்கிற தலைப்புடன் பின்வரும் கட்டுரைகள் உள்ளன.
# கந்தசாமி கோயில், இணுவில்
# கந்தசாமி கோயில், நல்லூர்
# கந்தசாமி கோயில், காளிப்பட்டி
போர்ட்டோ அலெக்ரி

**போர்ட்டோ அலெக்ரி ** (*Porto Alegre*, உள்ளூர் ; பொருள்:*மகிழ்ச்சியான துறைமுகம்*) பிரேசில்|பிரேசிலின் இரியோ கிராண்டு டொ சுல் மாநிலத்தின் தலைநகரமும் மிகப்பெரிய நகரமும் ஆகும். 1,509,939 மக்கள்தொகை (2010) கொண்ட இந்த நகரம் பிரேசிலின் பத்தாவது மக்கள்தொகை மிகுந்த நகரமாக விளங்குகிறது. 4,405,760 மக்கள் வாழும் (2010) பெருநகரப்பகுதி நாட்டின் நான்காவது பெரும் பெருநகரப் பகுதியாக உள்ளது. நாட்டின் தென்கோடியில் அமைந்துள்ள  மாநிலத்  தலைநகரமாகவும் உள்ளது. இந்த நகரம் பிரேசிலின் முதன்மையான அரசியல், பண்பாட்டு, பொருளியல் மையங்களில் ஒன்றாக விளங்குகிறது.

போர்ட்டோ அலெக்ரி 1772இல் போர்த்துகல்லின் அசோர் பகுதியிலிருந்து குடிபுகுந்தவர்களால் நிறுவப்பட்டது. 19வது நூற்றாண்டின் இறுதியில் உலகின் பல்வேறு பகுதிகளிலிருந்தும், குறிப்பாக செருமனி, இத்தாலி,போலந்து நாடுகளிலிருந்து மக்கள் குடிபெயர்ந்தனர். இங்குள்ள மக்கள்தொகையில் பெரும்பாலோர் ஐரோப்பிய இனத்தைச் சேர்ந்தவர்களாவர். 

*இரியோ குயைபா* எனப்படும் குயைபா ஏரியின்  கிழக்குக் கரையில் இந்நகரம் அமைந்துள்ளது. இங்கு ஐந்து ஆறுகள்  சேர்ந்து உருவாகியுள்ள *லகோவா தோசு பதோசு* (வாத்துக்களின் கடற்காயல்)  என்ற   மிகப்பெரும் தூயநீர் கடற்காயலில் பெரும் கப்பல்கள் கூட செல்ல முடியும். 

உள்ளூர் பொருட்கள் போக்குவரத்திற்கு இந்த நகரத்தின் துறைமுகம் முக்கியமானதாக உள்ளது. பொருளியலில் தொழில்துறை மற்றும் வேளாண்மை  முதலிடம் பெறுகின்றன.  பிளம் பழங்கள், பீச் பழங்கள், நெல் மற்றும் மரவள்ளி ஊரகப் பகுதிகளில் விளைவிக்கப்படுகின்றன.  காலணி மற்றும் தோல்சரக்கு நுட்பியல் தொழிலகங்கள் முதன்மையாக உள்ளன. 

குயைபா ஏரியின் நீண்ட  கடற்கரையும் அதனை அடுத்துள்ள 40 குன்றுகளும் போர்ட்டோ அலெக்ரி நகரத்திற்கு அழகு சேர்க்கின்றன. பரந்த நீர்ப்பரப்புடைய ஏரியில் உள்ள பல தீவுகள்  காட்டுயிர் உய்வகமாக தனிப்பட்ட  சூழலை உருவாக்கியுள்ளன. நகரப் பகுதியில்  28% பரப்பளவில் 9,288 இனங்கள் உள்ள இரியோ கிராண்டு டொ சுல் மாநிலத்தின் அத்திலாந்திக்கு காடுகள் அமைந்துள்ளன. தீவுகளிலும் குன்றுகளிலும் பல்வேறு விலங்கு வளங்களையும் காணலாம். இந்நகர அமைப்பில் பல பூங்காக்கள், சதுக்கங்கள், நிழற்சாலைகள் அடங்கியுள்ளன. 

அண்மைக் காலத்தில் போர்ட்டோ அலெக்ரி பல அரசு-சார்பற்ற அமைப்புகளின் முனைப்பான *உலக சமூக  மன்றத்தை* நடத்தி உள்ளது. மக்களே வரவுசெலவுத் திட்ட ஒதுக்கீடுகளை தீர்மானிக்கும்  *பங்கேற்பு வரவுச்செலவுத் திட்டம்* என்ற  முறைமையை முதலில் செயலாக்கியதற்காக புகழ் பெற்றது. 2006இல் இங்கு உலகத் தேவலாயங்களின் சபையின் (World Council of Churches) 9வது அமர்வு நடந்துள்ளது. 2000ஆம் ஆண்டிலிருந்து, போர்ட்டோ அலெக்ரி *பன்னாட்டு கட்டற்ற மென்பொருள் மன்றம்* என்ற உலகின் பெரும் கட்டற்ற மென்பொருள் நிகழ்வை நடத்தி வருகிறது.

2014 உலகக்கோப்பை காற்பந்து விளையாடப்படும் நகரங்களில் ஒன்றாக போர்ட்டோ அலெக்ரி உள்ளது.

## மேற்சான்றுகள்

## வெளி இணைப்புகள்

*  &nbsp; Porto Alegre Convention & Visitors Bureau page 
* Official homepage (some pages available in )
*
* Maplink - Porto Alegre Street Guide and Maps 
பகுப்பு:பிரேசிலின் நகரங்கள்
பகுப்பு:உலகக்கோப்பை கால்பந்து நடைபெற்ற நகரங்கள்
மணிப்பால் தொழிற்நுட்பக் கழகம்

**மணிப்பால் தொழிற்நுட்பக் கழகம்** (*Manipal Institute of Technology* அல்லது  **மணிப்பால்டெக்**) மணிப்பால் பல்கலைக்கழகத்தின் பொறியியல் மற்றும் தொழினுட்பத் துறைகளுக்கான சிறப்பு நிறுவனமாக  விளங்குகிறது. இக்கழகத்தில் 16 கல்வித்துறைகள் உள்ளன; பட்டப்படிப்பு, பட்டமேற்படிப்பு மற்றும் முனைவர் பட்டங்களுக்கான கல்வித்திட்டங்கள் வழங்கப்படுகின்றன.  கருநாடகத்தின்  மணிப்பாலில் 1957இல் நிறுவப்பட்ட இந்நிறுவனம் இந்தியாவின் முதல் சுயநிதிக் கல்லூரிகளில் ஒன்றாகும்.

## மேற்சான்றுகள்

பகுப்பு:கர்நாடக பொறியியல் கல்லூரிகள்
கழுகு (2012 திரைப்படம்)

***கழுகு*** 2012ல் வெளிவந்த தமிழ்த் திரைப்படமாகும். இத்திரைப்படத்தினை சத்யசிவா இயக்கியிருந்தார். கிருஷ்ணா குலசேகரன், பிந்து மாதவி, கருணாஸ், தம்பி ராமையா ஆகியோர் முக்கிய கதாப்பாத்தரத்தில் நடித்திருந்தனர்.

## நடிகர்கள்
* கிருஷ்ணா குலசேகரன் 
* பிந்து மாதவி - கவிதா
* கருணாஸ் - நந்து
* தம்பி ராமையா - சண்முகம்
* பிரவீன்
* ஜெயப்பிரகாசு - அய்யா 
* நெல்லை சிவா
* சுஜிபாலா - வாலி

;சிறப்புத் தோற்றம்

*ஆர்த்தி
*ஆர்யா 
*திவ்யதர்சினி
*சனனி ஐயர்
*ஜெனிப்பர்
*ஜீவா (திரைப்பட நடிகர்)
*கலா
*கீர்த்தி
*லிங்குசாமி
*ஓவியா
*பாண்டிராஜ்
*பேரரசு (திரைப்பட இயக்குநர்)
*பிரேம்ஜி அமரன்
*பிரியா ஆனந்து
*புஷ்பவனம் குப்புசாமி
*ராதிகா சரத்குமார்
*எஸ். ஜே. சூர்யா
*சஞ்சீவி
*சிவ கார்த்திகேயன்
*எஸ். தமன்
*வெங்கட் பிரபு
*விஜயலட்சுமி
*விஷ்ணுவர்த்தன்

## மேற்கோள்கள்

## வெளி இணைப்பு
* 

பகுப்பு:இந்தியத் தமிழ்த் திரைப்படங்கள்
பகுப்பு:2012 தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:சிவகார்த்திகேயன் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
உயர்திரு 420

**உயர்திரு 420** 2011ல் வெளிவந்த திரைப்படமாகும். இதனை எஸ். பிரேம்நாத் இயக்கியிருந்தார். இத்திரைப்படத்தில் சினேகன், மேகனா ராஜ், வசீகரன், அக்சரா கௌடா ஆகியோர் முக்கிய கதாப்பாத்திரங்களில் நடித்திருந்தனர்.

## நடிகர்கள்
* சினேகன் - தமிழ்
* மேகனா ராஜ் 
* வசீகரன் 
* ஜெயப்பிரகாசு
* அக்சையா
* ஆர். சந்திரசேகர்
* பாஸ்கி
* ராஜ்கபூர்
* தீபக் தினகர்
* ரமேஷ் கண்ணா

## ஆதாரம்

பகுப்பு:இந்தியத் தமிழ்த் திரைப்படங்கள்
பகுப்பு:2011 தமிழ்த் திரைப்படங்கள்
வர்ணஜாலம்

***வர்ணஜாலம்*** 2004ல் வெளிவந்த தமிழ் திரைப்படமாகும். ஸ்ரீகாந்த், குட்டி ராதிகா, சதா, ஜெயபிரகாஷ், நாசர் ஆகியோர் நடித்திருந்தனர். இந்தியில் இப்படம் மொழிமாற்றம் செய்யப்பட்டது.

## நடிகர்
* ஸ்ரீகாந்த்
* சதா - அபிராமி
* குட்டி ராதிகா
* ஜமால் அப்துல் நாசிர்
* ஆனந்த் சாமி 
* ரியாஸ் கான்
* சரண்யா பொன்வண்ணன்
* நிழல்கள் ரவி 
* தலைவாசல் விஜய் 
* காஞ்னா
* கருணாஸ் as Logu 

## ஆதாரம்

## வெளி இணைப்பு

பகுப்பு:இந்தியத் தமிழ்த் திரைப்படங்கள்
பகுப்பு:2004 தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:ஸ்ரீகாந்த் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
நெறஞ்ச மனசு

***நெறஞ்ச மனசு*** (*Neranja Manasu*) 2004ல் வெளிவந்த தமிழ்த் திரைப்படமாகும். இப்படத்தினை எழுதி இயக்கியவர் சமுத்திரக்கனி. இதில் விஜயகாந்த், சூசன், சம்பத் ராஜ், மனோரமா, வினு சக்ரவர்த்தி, மன்சூர் அலி கான் ஆகியோர் முக்கிய கதாப்பாத்திரத்தில் நடித்திருந்தனர்

## நடிகர்கள்
*விஜயகாந்த் -அய்யனார்
* சூசன் - இருளாயி
*சம்பத் ராஜ் - சிவாநந்தி
*மனோரம்மா
*வினு சக்ரவர்த்தி
*ஜமால் அப்துல் நாசிர்
*மன்சூர் அலி கான்
*செந்தில்
* அம்முக்குட்டி புஷ்பமாலா
*இளவரசு - பூச்சி
*வெங்கட் பிரபு - மச்சக்காளை
*ஆதித்யா (நடிகர்) - ஆதித்யா
*எம். எசு. பாசுகர்
*பிரமீட் நடராஜன்

## ஆதாரம்

## வெளி இணைப்புகள்
* 
* 

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சமுத்திரக்கனி இயக்கிய திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
தவசி

***தவசி*** (*Thavasi*) 2001இல் வெளிவந்த தமிழ்த் திரைப்படமாகும். இத்திரைப்படத்தினை உதய சங்கர் இயக்கியிருந்தார். விஜயகாந்த், சௌந்தர்யா, ஜெயசுதா, நாசர் ஆகியோர் முக்கியக் கதாபாத்திரத்தில் நடித்திருந்தனர்.

## நடிகர்கள்
*விஜயகாந்த் - தவசி மற்றும் பூபதி
*சௌந்தர்யா - பிரியதர்சினி
*ஜெயசுதா - பூபதியின் தாய்
*வடிவுக்கரசி -மரகதம்
*சிறீமன் - தங்கராசு
*நாசர் - சங்கரபாண்டி
*வடிவேலு 
*நிழல்கள் ரவி - ராஜதுரை
*
*
*இளவரசு  -கார்மேகம்
*பொன்னம்பலம் -கோட்டை பெருமாள்
*

## பாடல்கள்
இத்திரைப்படத்திற்கு வித்தியாசாகர் இசையமைத்திருந்தார்.

## மேற்கோள்கள்

## வெளி இணைப்புகள்
*Thavasi at Jointscene

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
எம். என். ராய்

**மனபேந்திர நாத் ராய்** அல்லது **எம். என். ராய்** (*M. N. Roy*, 21 மார்ச்சு 1887 - 26 ஜனவரி 1954) இந்தியா விடுதலை அடைய புரட்சிச் செயல்களில் ஈடுபட்டவர். ஒரு கம்யூனிஸ்ட்டு, போராளி, சிந்தனையாளர், நாத்திகர் என்று இவர் போற்றப்படுகிறார்.

## பிறப்பும் படிப்பும்
இவரது இயற்பெயர் நரேந்திர நாத் பட்டாச்சாரியா. தந்தை ஒரு புரோகிதர். ராய் மேற்கு வங்கத்தில் ஆர்பிலியா என்னும் ஊரில் பிறந்தார். அவருடைய பள்ளிப்படிப்பு ஆர்பிலியாவில் தொடங்கியது. வங்கத்தொழில்க் கழகத்தில் பொறியியலும் வேதியியலும் கற்றார். சொந்த முயற்சியில் தொடர்ந்து படித்து தம் அறிவைப் பெருக்கிக்கொண்டார்.

## தேசிய உணர்ச்சி
19ஆம் நூற்றாண்டின் இறுதியில் இந்திய தேசிய உணர்ச்சி எங்கும் பரவத்தொடங்கியது. பங்கிம் சந்திர சட்டர்ஜி, விவேகானந்தர் ஆகியோரின் எழுத்துகளைப் படித்து உணர்வு பெற்றார். பிரித்தானிய அரசுக்கு எதிராகப் போராடி இந்தியா விடுதலை பெறவேண்டும் என்று விரும்பினார். ஆயுதப்புரட்சி மூலம் மாற்றம் காணலாம் என்று நம்பினார். இந்தியர்களுக்கு தனி அரசியல் அமைப்பு சட்டம் வேண்டும் என்பதை முதன்முதலாக, 1927 ல் வலியுறுத்தி பேசினார்.

## பொதுவுடைமைக் கட்சி
மெக்சிக்கோவிலும் இந்தியாவிலும் பொதுவுடைமைக் கட்சியைத் தொடங்கினார். தொழிலாளர் பற்றிய சட்டங்களைப் படித்து அவற்றில் ஆழ்ந்த அறிவு பெற்றார். மெக்சிக்கோவிலிருந்து உருசியாவுக்குச் சென்றார். அங்கு லெனின், டிராட்ஸ்கி, ஸ்டாலின் ஆகியோரின் நட்பைப் பெற்றார். 1923இல் கம்யூனிஸ்டுக் கொள்கைத் திட்டம் வகுக்கப்பட்டது. இக்கொள்கைத் திட்டத்தில் எம். என். ராயின் கருத்துக்களும் விவாதிக்கப்பட்டன. பின்னர் உஸ்பெகிஸ்தான், சீனா ஆகிய நாடுகளுக்கும் சென்று பொதுவுடைமைக் கருத்துகளைப் பரப்பினார்.

## இந்தியாவுக்குத் திரும்பல்
1930 டிசம்பரில் இந்தியாவுக்குத் திரும்பினார். ஜவகர்லால் நேரு, சுபாஸ் சந்திர போஸ் ஆகியோரைச் சந்தித்துப் பேசினார். இந்தியாவில் காங்கிரஸ் கட்சியில் சேர விரும்பினார். இருப்பினும் காந்தியடிகளின் தலைமையை அவர் விரும்பவில்லை. பம்பாயில் கைதாகி சிறைக்குச் சென்றார். இன்டிபெண்டென்ட் இந்தியா என்னும் இதழை நடத்தினார். ஏஐடியூசி என்னும் தொழிற்சங்கத்திற்குப் புத்துயிர் கொடுத்துத் தொடங்கி வைத்தார்.

ஆனால் பிற்காலத்தில் முதலாளிய சனநாயகத்தையும் கம்யூனீசத்தையும் வெறுத்து ஒதுங்கினார். புரட்சிகர மனிதநேயம் என்ற கொள்கைக்காக தம் இறுதிக் காலத்தில் பாடுபட்டார். 1954இல் டேராடூனில் இறந்தார்.

## மேற்கோள்கள்

## வெளி இணைப்புகள்
* Manabendra Nath Roy Internet Archive, Marxists Internet Archive, www.marxists.org/
* "Manabendra Nath Roy,"  Banglapedia, www.banglapedia.org/
* M. N. Roy materials in the South Asian American Digital Archive (SAADA)

பகுப்பு:இந்திய விடுதலைப் போராட்ட வீரர்கள்
பகுப்பு:மேற்கு வங்காள நபர்கள்
பகுப்பு:1887 பிறப்புகள்
பகுப்பு:1954 இறப்புகள்
பகுப்பு:இந்திய இறைமறுப்பாளர்கள்
பகுப்பு:இந்தியப் பொதுவுடமைவாதிகள்
பகுப்பு:இந்தியப் புரட்சியாளர்கள்
மூங்கில் கோட்டை

**மூங்கில் கோட்டை** என்பது சாண்டில்யன் இயற்றிய புகழ் பெற்ற புதினமாகும். இது 'தமிழ் நேசன்'  எனப்படும் மலேசிய நாட்டு தமிழ் இதழில் தொடர்கதையாக வெளிவந்தது. பின்னர் வானதி பதிப்பகத்தின் மூலம் நூலாக வெளியானது. இப்புதினம் கி.பி 3ஆம் நூற்றாண்டில் நெடுஞ்செழியன் என்ற பாண்டிய மன்னனுக்கும் சேர சோழ மற்றும் சில குறுநில மன்னர்களுக்கும் இடையே நடந்த  தலையானங்கானப் போருக்குப் பின்னர் நடந்தேறிய நிகழ்வுகளை அடிப்படையாகக் கொண்டு இயற்றப்பட்டுள்ளது.

## கதை
சேர மன்னன் நெடுஞ்செழியனின் மேல் மதிப்பு கொண்ட புலவர் விளங்கும் ‘குறுங்கோழியூர்கிழார்’ அவரை சிறையில் இருந்து வெளிக்கொண்டுவர நினைக்கிறார். அதற்கு நெடுஞ்செழியனின் சகோதரி ‘இமயவல்லி’ உதவுகிறாள். இதற்காக சேர நாட்டிலிருந்து ‘இளமாறன்’ எனும் இளைஞனை மதுரைக்கு வரவழைக்கிறார் புலவர். வந்த அன்றே அவன் மன்னரோடு மோத வேண்டி வருகிறது. மூங்கில் கோட்டைக்கு போகும் வழியில் பாண்டியனின் ஆசிரியரான ‘சித்தர்’ தடுத்து நிறுத்துவதோடு, அவர்களை கைது செய்யாமல் உள்ளே செல்ல அனுமதிக்கிறார். இதனால், இளமாறன் மூங்கில் கோட்டைக்கு செல்கிறான். மூங்கில் கோட்டையில் இருந்து எப்படி அவன் மன்னரை விடுவிக்கிறான்? மன்னரின் சகோதரி மேல் இளமாறன் கொண்ட காதல் நிறைவேறுகிறதா? சித்தர்–இளமாறன் இடையே உள்ள உறவு என்ன? போன்ற கேள்விகளுக்கு விடை தருவதே இந்நூலின் முடிவு.

## கதை உருவாக்கம்
இளவயதில் அரியணை ஏறிய பாண்டியன் நெடுஞ் செழியன் தலையாலங்கானத்துச் செருவென்ற வரலாற்றை அடிப்படையாகக் கொண்டது. இளவயதுள்ள நெடுஞ்செழியன், சோழர், சேரர் முதலிய எழுவர் படைகளைத் தலையாலங் கானத்தில் முறியடித்து சேரமானான யானைக் கண்சேய் மாந்தரஞ்சேரல் இரும்பொறையையும் சிறைப்பிடித்தான். சிறைப்பிடித்ததன்றி, சிறை வைத்த இடத்தைச் சுற்றிலும் அகழிகளை வெட்டி அவற்றின் மேல் மூங்கில்களைப் பரப்பி மறைத்து வைத்ததால், சேரனை விடுவிக்க வந்த யானைப் படைகள் அந்த அகழிகளில் வீழ்ந்து அழிந்து போனதாக வரலாறு கூறுகிறது. இத்தகைய கொடுஞ் சிறையினின்று யானைக்கண் சேய் தந்திரத்தால் தப்பியதாகவும் குறிப்புகள் காணப்படுகின்றன. இக்குறிப்புகளை, "பண்டை நாளையச் சேர மன்னர்கள்” என்ற வரலாற்று நூலில் பேராசிரியர் ஒளவை சு. துரைசாமிப்பிள்ளை அவர்கள் மிகத் தெளிவாகத் தந்திருக்கிறார்கள்.

சேரனிடம் அன்பு மிக்க குறுங்கோழியூர்க்கிழார் என்ற புலவர், சோமான் தப்பியது குறித்துப் பாடிய சிறப்புப் பாடல்களும் மேற்படி வரலாற்று நூலில் இடம் பெற்றிருக்கின்றன. தவிர இந்த மூங்கில் கோட்டை சம்பவத்தைப் பற்றி ஸ்ரீ புஞ்சா முதலிய ஆசிரியர்களும் குறிப்புகள் எழுதியிருக்கிறார்கள். இந்த வரலாற்று நிகழ்ச்சியை அடிப்படையாகக் கொண்டு புனையப்பட்ட நாவல் தான் மூங்கில் கோட்டை. இதில் கதாநாயகன், கதாநாயகி, சித்தர், பாண்டிய சேனாதிபதி ஆகியவர் களைத் தவிர மற்றவர்கள் வரலாற்றில் இடம் பெற்றவர்கள். இந்தச் சிறு வரலாற்று நிகழ்ச்சி யைப் பெரும் கதையாகவும், நவரசங்களும் இணையும்படியாகவும் அமைக்க, கூடியவரை கற்பனையுடன் இயற்றியிருக்கிறார் ஆசிரியர். இந்த நவீனம் மலேசியா நாட்டின் 'தமிழ் நேசன்' பத்திரிகையில் தொடர்கதையாக வெளி வந்தது. மலேசிய நாட்டு மக்கள் பெரிதும் ரசித்த நூலாக இந்த நூல் விளங்கியது. 

## மேற்கோள்கள்

பகுப்பு:சாண்டில்யனின் புதினங்கள்
பகுப்பு:வானதி பதிப்பக நூல்கள்
பகுப்பு:வரலாற்றுத் தமிழ்ப் புதினங்கள்
ம. சா. அறிவுடைநம்பி

**ம. சா. அறிவுடைநம்பி** (மார்ச் 6, 1954 - சனவரி 3, 2014) தமிழறிஞரும், தமிழ்ப் பேராசிரியரும் ஆவார். புதுவைப் பல்கலைக்கழகத்தின் தமிழ்த்துறைப் பேராசிரியராகவும், தமிழ்ப் பல்கலைக்கழகத்தின் ஓலைச்சுவடிகள், அரிய கையெழுத்துச்சுவடிகள் துறையின் மேனாள் தலைவராகவும் பணியாற்றியவர்.

முனைவர் ச. சாம்பசிவனார், சா. மனோன்மணி ஆகியோருக்குப் பிறந்த அறிவுடைநம்பி இளம் அறிவியல் பயின்றவர் தமிழ் முதுகலை, முனைவர், முதுமுனைவர் பட்டங்களைப் பெற்றவர். "திருநாவுக்கரசர் தேவாரத்தில் காணப்படும் இலக்கியக்கொள்கைகள்" என்னும் தலைப்பில் முனைவர் பட்டமும், "தஞ்சை மராட்டிய மன்னர்கள் வளர்த்த நுண்கலைகள்" என்னும் தலைப்பில் முதுமுனைவர் பட்டமும் ஆய்வுசெய்து பெற்றவர். ஆய்வுப்பணிகளில் முப்பதாண்டுகள் பட்டறிவுடைய இவர் பதினெட்டு ஆண்டுகள் கல்விப்பணியில் பட்டறிவு உடையவர். இவர் மேற்பார்வையில் பதினான்கு பேர் முனைவர் பட்டம் பெற்றுள்ளனர். 65 பேர் இளம் முனைவர் பட்டங்கள் பெற்றுள்ளனர்.

மா.சா. அறிவுடைநம்பி பெயரில் சுவடியியல் மையம் ஒன்று திறக்கப்பட்டுள்ளது. 

## வெளி வந்த நூல்கள்
* போதமும் சுபக்கமும், 1978
* மூவர் தேவாரம் முதல் 5 பதிகங்கள்(மூலமும் உரையும்), 1981
* .திருநாவுக்கரசர் தேவாரத்தில் காணப்படும் இலக்கியக்கொள்கைகள், 1986
* சைவத்தமிழ் 1992
* தஞ்சை மராட்டிய மன்னர் வளர்த்த தமிழ் இலக்கியம் பகுதி 1, 1994
* புத்துலகச் சிந்தனைகள்,2003
* உள்ளங்கவர் ஓவியம்,2003
* தஞ்சை மராட்டிய மன்னர் வளர்த்த தமிழ் இலக்கியம் -பகுதி 2, 2003
* தஞ்சை மராட்டிய மன்னர் வளர்த்த தமிழ் இலக்கியம் -பகுதி 3, 2004
* நிகழ்வுக் கலைகள்,2004
* திருக்கோயில் வளர்க்கும் ஓவியக்கலை,2004
* தஞ்சை மராட்டிய மன்னர்கள் வளர்த்த நுண்கலைகள்,2006
* .இலக்கியச்செல்வம், 2006
* பதிப்புச் சிந்தனைகள்,2006
* குமரகுருபரர்,2007
* சைவமும் வாழ்வியலும்,2007
* ஏட்டிலக்கியம்,2008

## பதிப்பித்த நூல்கள்
* தமிழக வரலாற்றறிஞர்கள் தொகுதி 1,(இணைப் பதிப்பாசிரியர்), 1993
* ஆறாம் உலகச் சைவ மாநாட்டு மலர்(இணைப் பதிப்பாசிரியர்),1997
* காகிதச்சுவடி ஆய்வுகள்(பதிப்பாசிரியர்),2000
* பதிப்பு நிறுவனங்கள், (ப.ஆ),2002
* தஞ்சை வேதநாயக சாஸ்திரியார் ஆய்வுப்பனுவல்,(இ.பதி.)2003
* சுவடிப் பதிப்பாசிரியர்கள்(ப.ஆ), 2004
* பதிப்பியல் நெறிமுறைகள்,(ப.ஆ),2004
* ஆராய்ச்சி நெறிமுறைகளும் சுவடிகளைப் பதிப்பித்தலில் எழும் சிக்கல்களும்,2004
* தமிழக அறிஞர்கள் கடிதங்கள்,(ப.ஆ),2006
* அமைதித்தமிழ்(ப.ஆ),(2006)
* தமிழும் உலக ஒற்றுமையும்,2006
* சுவடியியல் கலைச்சொல் விளக்க அகராதி,2006 
* ஒப்பிலக்கிய நோக்கில் தமிழ் இலக்கியம்(ப.ஆ),2007

## மேற்கோள்கள்

பகுப்பு:1954 பிறப்புகள்
பகுப்பு:2014 இறப்புகள்
பகுப்பு:புதுச்சேரி தமிழறிஞர்கள்
பகுப்பு:தமிழறிஞர்கள்
வித்தியாசாகர்

**வித்தியாசாகர்** (*Vidyasagar*) இந்தியத் திரைப்பட இசையமைப்பாளராவார். தமிழ், மலையாளம், தெலுங்கு, இந்தி ஆகிய மொழித் திரைப்படங்களுக்கு இசையமைத்துள்ளார். தென்னக பிலிம்பேர் விருது, கேரள மாநில திரைப்பட விருது, சிறந்த இசையமைப்பாளருக்கான தேசிய விருது ஆகிய விருதுகளைப் பெற்றுள்ளார். மேற்கத்திய இசைக் கருவிகளை கையாளும் திறன்படைத்த மாஸ்டர் தன்ராஜிடம் மேற்கத்திய இசையைப் பயின்றவர்.

## வாழ்க்கைக் குறிப்பு
வித்யாசாகர் இராமச்சந்திர இராவ் என்ற இசைக் கலைஞருக்கும், ஆந்திராவின் விஜயநகரத்தில் சூரியகாந்தத்திற்கும் பிறந்தார். இவருக்கு 19-ஆம் நூற்றாண்டின் சமூக சீர்திருத்தவாதியான ஈஸ்வர் சந்திர வித்யாசாகரின் பெயரிடப்பட்டது.

## திரைப்படங்கள்

## மேற்கோள்கள்

## வெளி இணைப்புகள்
*New official website 

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தேசிய திரைப்பட விருது வென்றவர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
சதுரங்கத்தின் வரலாறு

**சதுரங்கம்** (Chess) 1500 ஆண்டுகள் வரலாற்றைக் கொண்ட விளையாட்டு ஆகும். இவ்விளையாட்டு ஆறாம் நூற்றாண்டிற்கு முன்னரே இந்தியாவில் விளையாடப்பட்டு வந்த வல்லாட்டம், சதுரங்கம் போன்ற விளையாட்டிலிருந்தே வளர்ச்சியடைந்தது என்பது பொதுவாக ஏற்றுக் கொள்ளப்பட்ட கருத்து. இங்கிருந்து மேற்கே ஐரோப்பாவுக்கும், கிழக்கே கொரியா வரையும் பல வேறுபாடுகளுடன் பரவியது. இது மங்கோலியா வழியாக ரஷ்யாவுக்குப் பரவியது. அங்கே ஏழாம் நூற்றாண்டின் தொடக்கத்தில் விளையாடப்பட்டதாகத் தெரிகிறது. இந்தியாவிலிருந்து பாரசீகத்துக்குப் பரவிய இவ்விளையாட்டு, பாரசீகத்தை இஸ்லாமியர்கள் கைப்பற்றிய பின்னர் இஸ்லாமிய நாடுகள் பலவற்றிலும் பரவியது. முஸ்லிம்களால் பத்தாம் நூற்றாண்டு அளவில் இது ஸ்பெயினில் அறிமுகப்படுத்தப்பட்டது. 13 ஆம் நூற்றாண்டில் காஸ்ட்டில்லின் அல்போன்சோ X, இன் ஆதரவில், செஸ், பாக்கம்மொன், டைஸ் என்னும் விளையாட்டுக்கள் தொடர்பான நூலொன்று எழுதப்பட்டுள்ளது. 11 ஆம் நூற்றாண்டில் செஸ் இங்கிலாந்தை எட்டியது. அங்கே அது கூரியர் முதலிய வேறுபட்ட வடிவங்களாக உருவெடுத்தது.
இந்த விளையாட்டை இருவர் ஆடலாம்.ஒவ்வொருவருக்கும் பதினாறு காய்கள் உண்டு.(ராஜா
(King) ,ராணி(Queen) , யானை(அல்லது) கோட்டை(Rook) , மந்திரி(Bishop) ,குதிரை(Knight) ,  மற்றும் சிப்பாய்(pawn) என்பவை) ஒருவர் கறுப்பு நிறக் காய்களையும் மற்றொருவர் வெள்ளை நிறக்காய்களையும் வைத்துக்கொள்ளலாம்.

ஒவ்வொருவருக்கும் பதினாறு காய்கள் உண்டு:

15 ஆம் நூற்றாண்டின் இறுதியில் செஸ் காய்களின் நகர்த்தல்களுக்கான வரைமுறைகள் இத்தாலியில் பயன்பாட்டுக்கு வந்தன. "போன்"கள் (வீரர்) முதல் நகர்த்தலின்போது இரண்டு கட்டங்கள் முன் நகரலாம் என்ற விதி ஏற்பட்டது, "பிஷப்" திறந்த கட்டங்களின் மூலைவிட்டம் வழியாக எவ்வளவு தூரமும் செல்லலாம் என்ற விதியும் புழக்கத்துக்கு வந்தது. முன்னர் இவை மூலைவிட்டம் வழியாக இரண்டு கட்டங்கள் மட்டுமே நகர அனுமதிக்கப்பட்டது. ஆனால் கட்டங்களைப் பாய்ந்து செல்ல இவற்றுக்கிருந்த அனுமதி நீக்கப்பட்டது. மூலை விட்டம் வழியாக ஒருகட்டம் மட்டுமே நகரலாம் என "இராணி"க்கிருந்த சக்தி கூட்டப்பட்டு திறந்த கட்டங்களினூடாக எத்திசையிலும், எவ்வளவு தூரமும் நகரலாம் என அனுமதிக்கப்பட்டு "இராணி" ஒரு மிகச் சக்திவாய்ந்த காயாக ஆக்கப்பட்டது. 

மேற்படி மாற்றங்கள் செஸ்ஸை கூடுதலாகப் பகுப்பாய்வு செய்வதற்கு வழிவகுத்ததின் மூலம், பல ஈடுபாடுள்ள செஸ் ஆர்வலர்களை உருவாக்கியது. அக்காலம் தொட்டு ஐரோப்பாவில் செஸ் அதிகம் மாற்றமில்லாது  இன்று விளையாடப்படுவது போலவே இருந்துவருகிறது. சமநிலைக்கான நிபந்தனைகள் தவிர்ந்த ஏனைய, தற்போது புழக்கத்திலுள்ள வரைமுறைகள் யாவும் 19 ஆம் நூற்றாண்டு ஆரம்பத்தில் முடிவு செய்யப்பட்டன.

## மேற்கோள்கள்

## சதுரங்கக் காய்கள்=king
= 

படிமம்:StauntonRook2.jpg|யானை
படிமம்:StauntonKing2.jpg|அரசன்
படிமம்:StauntonQueen2.jpg|அரசி
படிமம்:StauntonBishop2.jpg|அமைச்சர்
படிமம்:StauntonKnight2.jpg|குதிரை
படிமம்:StauntonPawn2.jpg|காலாள்


## உசாத்துணைகள்
;பிரிட்டானிக்காவிலிருந்து

* 
* 
* 
* 
* 
* 
* 
* 
* 

பகுப்பு: சதுரங்கம்
சதுரங்கத் திறப்பு

**சதுரங்கத் திறப்பு** (*chess opening*) என்பது சதுரங்க விளையாட்டின் தொடக்கத்தில் செய்யப்படும் நகர்த்தல்களைக் குறிப்பதாகும். நகர்த்தப்படும் காய்களைப் பொறுத்து நகர்தல்கள் வகைப்படுத்தப்பட்டுள்ளன அவற்றிற்கு பெயரும் சூட்டப்பட்டுள்ளதன. ஆக்ஸ்போட் சதுரங்கத் துணை எனப் பொருள்படும் ஆங்கில நூலான *த ஆக்ஸ்போர்ட் கொம்பானியன் டு செஸ்* (The Oxford Companion to Chess) 1,327 சதுரங்கத் திறப்புகளை வகைப்படுத்தியுள்ளது.
ஆரம்ப ஆட்டங்கள் நன்கு ஆராயப்பட்டு கொள்கை ரீதியாகப் பகுப்பாய்வுச் செய்யப்பட்டுள்ளதால் இவை புத்தக ஆரம்பிப்பு (Book opening) என்றும் அழைக்கப்படும். 
## வெளி இணைப்புகள்
*லீச்செஸ் திறந்தமூலச் சதுரங்கத்தளத்தின் சதுரங்கத் திறப்புக்கள்
* முக்கியமான 10 சதுரங்கத் திறப்புகள்
* சதுரங்கத் திறப்புகள்


பகுப்பு:சதுரங்க விதிகள்
பகுப்பு:சதுரங்க சொல்லாட்சி
த பிளாக் ஹோல்

**த பிளாக் ஹோல்** (*The Black Hole*) எனும் ஆங்கில மொழித் திரைப்படம் 1979 ஆம் ஆண்டு வெளியானது. இது ஒரு அறிவியல் புனைவுத் திரைப்படமாகும். விண்வெளி ஆராய்ச்சிக்கு சென்று விட்டு பூமிக்குத் திரும்பும் விண்வெளி ஓடம் ஒன்று கருந்துளை ஒன்றின் கவர்ச்சி விசையினால் பாதிக்கப்படுவதை இத்திரைப்படம் காட்டுகிறது. 20 மில்லியன் அமெரிக்க டாலர்கள் செலவில் எடுக்கப்பட்ட இத்திரைப்படம் 35,841,901 டாலர்கள் சம்பாதித்தது.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பார்ப்பனப் பக்கம்

**'பார்ப்பனப் பக்கம்** என்பது பார்ப்பனர் புரியும் தொழில், பாங்குப் பகுதி. இதனைத் தொல்காப்பியம் *அறுவகைப்பட்ட பார்ப்பனப் பக்கம்* என்று குறிப்பிடுகிறது.   இதனைத் தொல்காப்பியர் வாகைத்திணையின் ஏழு பகுதிகளில் ஒன்றாகக் குறிப்பிடுகிறார்.

## ஆறு வகை
இதற்கு உரை எழுதும் தொல்காப்பிய உரையாசிரியர் இளம்பூரணர், **''ஓதல், ஓதுவித்தல், வேட்டல், வேட்பித்தல், ஈதல், ஏற்றல்** என்பன* என்று குறிப்பிடுகிறார். மேலும் <br />
*ஒழுக்கத்தான் மிகுதல் வாகையாம்* <br />
எனவும் குறிப்பிடுகிறார். இந்த ஆறுக்கும் இவர் மேற்கோள் பாடல்களையும் தருகிறார். அவற்றுள் 
:*நீர் நாண நெய் வழங்கியும், 
:எண் நாணப் பல வேட்டும்* 
[[சோணாட்டுப் பூச்சாற்றூர்ப் பார்ப்பான் கவுணியன் விண்ணத்தாயன்|சோணாட்டுப் பூஞ்சாற்றூர்ப் பார்ப்பான் கௌணியன் விண்ணந்தாயன்]] வாழ்ந்தான் எனக் காட்டும் ஆவூர் மூலங்கிழார் பாடல்  குறிப்பிடத்தக்கது. மற்றும் 
:*ஆன்ற கேள்வி அடங்கிய கொள்கை
:நான்மறை முதல்வர் சுற்றம் ஆக
:மன்னர் ஏவல் செய்ய
:வேள்வி முற்றிய வயவாள் வேந்தே* 
வேட்பித்தல் பணிக்கு எடுத்துக்காட்டு ஆகும்.

==இரண்டு துறை==
புறப்பொருளுக்கு இலக்கணம் கூறும் [[புறப்பொருள் வெண்பாமாலை]] என்னும் நூலும் இதனை வாகைத்திணையில் வரும் இரண்டு துறைகளில் குறிப்பிடுகிறது. 

ஒன்று, *'பார்ப்பன முல்லை** - இரு பெரு வேந்தர்களுக்கிடையே போர் மூளும்போது, நான்மறை ஓதும் பார்ப்பான், இருவரும் சினத்தைப் பொறுத்துக்கொண்டு இணைந்திருக்க வேண்டும் என்று எடுத்துக் கூறி இருவரையும் ஒன்றுசேர்த்து வைப்பது பார்ப்பன முல்லை என்று குறிப்பிடுகிறது.   இந்தக் கருத்தினை விளக்கும் எடுத்துக்காட்டுப் பாடல் ஒன்றினை இவர் தாமே பாடி உரையாகக் காட்டியுள்ளார். 

மற்றொன்று **பார்ப்பன வாகை*' - வேள்வி செய்து சிறப்புப் பெற்ற பார்ப்பான் ஒருவன் வீடுபேற்று வெற்றியினைப் பெற மற்றவர்கள் அவனுக்காக வேள்வி செய்து அவனுக்குச் சிறப்பினை உண்டாக்குவது இது.  இதற்கு எடுத்துக்காட்டாக இந்த ஆசிரியர் தாமே பாடிய பாடல் ஒன்றினை உரையில் இணைத்துள்ளார்.  இந்தச் செயலுக்கு எடுத்துக்காட்டாகத் திகழ்வது [[பாலைக் கௌதமனார்]] பல்யானைச் செல்கெழு குட்டுவனைப் பாடிப் பெற்ற பரிசலைக் குறிப்பிடலாம். 

==பதிற்றுப்பத்து குறிப்பு==
[[பாலைக் கௌதமனார்]] என்னும் புலவர் [[களங்காய்க்கண்ணி நார்முடிச் சேரல்]] என்னும் சேர மன்னனுக்கு அறிவுரை வழங்கும்போது *ஓதும்போதும், பிறரை ஓதச் செய்யும்போதும், வேள்வி செய்யும்போதும், பிறரை வேள்விப் பணியில் ஈடுபடுத்தும்போதும், பிறருக்கு வழங்கும்போதும், பிறரிடமிருந்து ஏற்கும்போதும் அந்தணரைப் பின்பற்றவேண்டும்* என்று அறிவுரை கூறுகிறார். 

==திருக்குறள் குறிப்பு==
திருக்குறளில் *அறுதொழிலோர்'' என்னும் தொடர் வருகிறது.  இதற்கு உரை எழுதும் பரிமேலழகரும் அவருக்கு முந்தைய உரையாசிரியர்களும் அறுதொழிலோரை அந்தணர் எனவே குறிப்பிடுகின்றனர். அறுதொழில் என்பதற்குப் பரிமேலழகர் தொல்காப்பிய உரையாசிரியர் இளம்பூரணர் குறிப்பிடும் ஆறு தொழில்களை அப்படியே வழிமொழிகிறார்.

## அடிக்குறிப்புகள்

பகுப்பு:சமூக அமைப்பு
பகுப்பு:பொருள் இலக்கணம்
கலச மஹால்

**கலச மஹால்** (Khalsa Mahal), அல்லது **சேப்பாக்கம் அரண்மனை**, என்பது இந்தோ-சரசெனிக் கட்டிடப்பாணியில் *பால் பென்பீல்டு* என்ற ஆங்கில பொறியாளரால் வடிவமைக்கப்பட்டு 1801-ம் ஆண்டு கட்டப்பட்ட பழமையான கட்டிடம் ஆகும். 18-ம் நூற்றாண்டைச் சேர்ந்த இக்கட்டிடத்தை ஆங்கிலேய அரசு 1859-ம் ஆண்டு எடுத்துக்கொண்டது.

## அமைவிடம்
இந்திய நாட்டில் தமிழ்நாடு மாநிலத்தில் சென்னையில் வால்டாக்ஸ் சாலை, சேப்பாக்கத்தில் அமைந்துள்ளது. 1960ம் ஆண்டு கட்டப்பட்ட அரசு அலுவலகங்கள் நிறைந்த எழிலகம் கட்டிடத்தின் பின் பகுதியில் அமைந்துள்ளது. இதன் அருகே சேப்பாக்கம் துடுப்பாட்ட அரங்கம், சேப்பாக்கம் பறக்கும் மின்சார தொடர் வண்டி நிலையம் அமைந்துள்ளன.

## இந்திய-அரேபிய கட்டிடக்கலை
இந்திய-அரேபிய கட்டிடக்கலையின் துணைகொண்டு கட்டப்பட்ட கட்டிடங்கள் பல இந்தியாவில் உள்ளன. இவற்றில் சென்னை மாநகரில் மட்டும் 450க்கும் மேல் அமைந்துள்ளன. இவற்றில் 1798-ல் கட்டப்பட்ட வால்டாக்ஸ் சாலையில் அமைந்துள்ள கலச மஹாலும், மெரீனா வாலாஜா சாலையில் அமைந்துள்ள ஹுமாயுன் மஹாலும் முக்கியமானவையாகும். 1768 முதல் 1855 வரை ஆற்காடு நவாப் ஹுமாயூன் மகாலில் வசித்தார் என்பது குறிப்பிடத்தக்கது.

## நிலை
இக்கட்டிடம் ஜனவரி 16, 2012 அன்று அதிகாலை 12:50 மணிக்கு தீப்பற்றி எரிந்து சிதிலமானது. இக்கட்டிடத்தை புதுப்பிக்கும் பணிக்காக சுண்ணாம்பு, கடுக்காய், சர்க்கரை என்ற திரவம் ஆகியவற்றை தண்ணீரில் 15 நாட்கள் சிமெண்ட் தொட்டியில் ஊறவைத்து தண்ணீர் வடிகட்டியபின் உபயோகிக்கப்படும்.

## மேற்கோள்

*சேப்பாக்கம் அரண்மனை

பகுப்பு:சென்னைக் கட்டிடங்கள்
பகுப்பு:தமிழ்நாட்டு அரண்மனைகள்
பகுப்பு:சென்னையின் பாரம்பரியக் கட்டடங்கள்
மணிப்பால்

**மணிப்பால்** (*Maṇipāl*) இந்தியாவின் கருநாடக மாநிலத்தில் அமைந்துள்ள ஓர் பல்கலைக்கழக நகரம்.  உடுப்பி நகரத்தின் புறநகராக அமைந்துள்ள மணிப்பால் உடுப்பி நகராட்சியின் ஆளுமையில் உள்ளது. தென்மேற்கு இந்தியாவில் அரபிக்கடலிலிருந்து கிழக்கில்  தொலைவில்  மலபார் கடற்கரையின் மலைப்பாங்கான நிலப்பரப்பில்  அமைந்துள்ளது. உயரமான மேட்டுநிலத்திலிருந்து மேற்கே அரபிக்கடலையும் கிழக்கே மேற்குத் தொடர்ச்சி மலைத்தொடரையும் காணுமாறான சூழலில் அமைந்துள்ளது.

## வெளி இணைப்புகள்

## மேற்கோள்கள்

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடகம் புவியியல் தொடர்பான குறுங்கட்டுரைகள்
நெக்டாரியன்

நிலவின் காலஅளவுகோலின் படி **3920 முதல் 3850** மில்லியன் ஆண்டுகளுக்கு முற்பட்ட காலம் **நெக்டாரியன் காலம்** (*Nectarian Period*) ஆகும். இந்த காலகட்டத்தில் தான் பெரிய மோதல்களின் விளைவாக நெக்டேரிஸ் பள்ளங்கள் மற்றும் பெரும்பான்மையான பள்ளங்கள் நிலவில் உருவாகி இருக்கலாம் என கருதப்படுகிறது. இந்த மோதலின் விளைவாக வெளியேறிய பொருளினால் நிலவின் உயர்ந்த பகுதிகளில் டெந்ஸ்லீ க்ரேடர்ட் நிலப்பரப்பு உருவாகிருக்கலாம் என கருதப்படுகிறது.
[550px|thumb|[நிலவின் வரலாற்றுக் காலஅளவுகோல்]]

பகுப்பு:நிலா சார்ந்த அறிவியல்
ஜோர்ஷ் கோரி

**ஜோர்ஷ் கோரி** (Jorge Cori) (பிறப்பு: ஜூலை 30, 1995) பெரு நாட்டைச் சார்ந்தவர். இவர் ஒரு சதுரங்க விளையாட்டு வீரர் ஆவார். இவர் அமெரிக்காவின் 18 வயதுக்கு உட்பட்டோருக்கான சதுரங்க வீரர்களில் முதலாமவராகவும், பெரு நாட்டில் மூன்றாமவராகவும், உலக அளவில் 8 வது இடத்திலும் இருந்தார். இவர் 2004 ஆம் ஆண்டு தனது 9 வது வயதில் *பைட் மாஸ்டர்* (Fide Master) பட்டத்தை வென்றார். 2009 ஆம் ஆண்டு அக்டோபர் மாதம் தனது 14 வது வயதில்  *கிராண்ட் மாஸ்டர்* பட்டத்தை வென்றார். இவரது சகோதரி டெய்சி எஸ்டெலா கோரி டெலோ பெண்களுக்கான *உலக கிராண்ட் மாஸ்டர்* பட்டத்தை வென்றவர்.
## மேற்கோள்கள்

பகுப்பு:சதுரங்க வீரர்கள்
பகுப்பு:1995 பிறப்புகள்
பகுப்பு:வாழும் மக்கள்
டெய்சி எஸ்டெலா கோரி டெலோ

**டெய்சி எஸ்டெலா கோரி டெலோ** (Deysi Estela Cori Tello, பிறப்பு: ஜூலை 2, 1993) பெரு நாட்டைச் சார்ந்த சதுரங்க விளையாட்டு வீரர் ஆவார். இவர் பெண்களுக்கான * கிராண்ட் மாஸ்டர்* பதக்கத்தை வென்றவர் ஆவார். இவர் பெரு நாட்டின் சதுரங்க வீரர்கள் வரிசையில் 10 வது இடத்தில் உள்ளார். 2011 ஆம் ஆண்டு ஆகஸ்டு மாதம் பெண்களுக்கான 20 வயதிற்கு கீழ்ப்பட்டோருக்கான போட்டியில் பதக்கம் வென்றார். இவரது சகோதரரான ஜோர்ஷ் கோரியும் சதுரங்க விளையாட்டு வீரராவார்.
## மேற்கோள்கள்

பகுப்பு:சதுரங்க வீரர்கள்
பகுப்பு:1993 பிறப்புகள்
பகுப்பு:வாழும் மக்கள்
வம்சி கிருஷ்ணா

**வம்சி கிருஷ்ணா** இந்தியத் திரைப்பட நடிகராவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். *[[தடையறத் தாக்க]]*,*[[இவன் வேற மாதிரி]]* மற்றும் *[[நய்யாண்டி (திரைப்படம்)]]*.ஆகிய படங்களில் எதிர்மறை நாயகனாக நடித்துள்ளார்.

## திரைப்படம்

## ஆதாரம்

## வெளி இணைப்பு

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
சிறீமன்

**சிறீமன்** இந்தியத் திரைப்படத்துறை நடிகராவார். இவர் தமிழ், தெலுங்கு ஆகிய மொழி திரைப்படங்களில் நடித்துள்ளார். பிரபல தயாரிப்பாளரான பிரகாசு ரெட்டியின் மகன் இவர்.

## வரலாறு
சிறீமன் ஆந்திராவில் உள்ள ராஜமுந்திரியில் பிறந்தவர். இவருடைய தந்தை பிரகாசு ரெட்டி பிரபல துணை நடன இயக்குநரும், தயாரிப்பாளரும் ஆவார்.

## திரைப்படங்கள்

## ஆதாரம்

## வெளி இணைப்பு
* 

பகுப்பு:இந்திய நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:தெலுங்கு நகைச்சுவையாளர்கள்
பகுப்பு:1972 பிறப்புகள்
பிரமீட் நடராஜன்

**பிரமீட் நடராஜன்** (பிறப்பு **வி, நடராஜன்**) தமிழ் நடிகராவார். இவர் தமிழ் மற்றும் தெலுங்குத் திரைப்படங்களில் நடித்துள்ளார். மணிரத்தினத்தின் அலைபாயுதே திரைப்படத்தில் மாதவனின் தந்தையாக திரைப்படத்தில் முதன்முதலாக நடித்தார்.

## வரலாறு
தமிழ்நாடில் தஞ்சாவூர் பகுதியில் பிறந்தவர் நடராஜன். பின்பு சென்னையை இருப்பிடமாக மாற்றிக் கொண்டார்.

## திரைப்படங்கள்
### நடிகர்

## ஆதாரம்

பகுப்பு:வாழும் மக்கள்
பகுப்பு:இந்திய நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
சதீஸ்

**சதீஸ்** இந்தியத் திரைப்படத் துறை நடிகராவார். இவர் தமிழ்த் திரைப்படங்களில் நடித்துள்ளார். சிவகார்த்திகேயனுடன் எதிர்நீச்சல் படத்தில் நடித்துப் புகழ்பெற்றார்.

## சின்னத்திரை

சதீஸ் தனது நாடகக் குழுவில் எட்டு ஆண்டுகளாக கிரேசி மோகனுடன் பணிபுரிந்தார், அதே சமயத்தில் அவரது தயாரிப்புகளுக்கான உரையாடல்களை எழுதுவதற்கும் அவர்களின் மேடை நாடகங்களில் "சாக்லேட் கிருஷ்ணா"வாக நடிப்பதற்கும் உதவினார்.

## திரைப்படங்கள்

## ஆதாரம்

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1987 பிறப்புகள்
மைக்ரோசாப்ட் ஆபிஸ் 365

**ஆபிஸ் 365** என்பது ஆண்டு அல்லது மாத சந்தா செலுத்திப் பெறும் இணையவழி மைக்ரோசாப்ட் ஆபிஸ் பொதிகளையும் கூடுதல் மென்பொருள் சேவைகளையும் உள்ளடக்கிய  தொகுப்பாகும். இது  மைக்ரோசாப்ட் ஆபிஸ் தளத்தைத் தழுவிய மென்பொருட்களையும் சேவைகளையும் இணையம் வழியாக வழங்குகிறது.

மைக்ரோசாப்ட்டின் வணிக உற்பத்தித்திறன் இணையப் பொதிக்கு வாரிசாக உருவாக்கப்பட்ட இது துவக்கத்தில் மின்னஞ்சல் சேவை வழங்கி, சமூக வலையமைப்பு மற்றும் கூட்டாண்மை, மற்றும் மேகக்கணி சேமிப்பு ஆகிய சேவைகளை மட்டுமே தருவதாயிருந்தது. எனவே முதலில் எக்ஸ்சேஞ்சு, லிங்க், ஷேர்பாயிண்ட், ஆபிஸ் இணைய பயன்பாட்டுச் செயலிகளை உள்ளடக்கி இருந்தது. இவற்றை மேசைக்கணினியின் மைக்ரோசாப்ட் ஆபிஸ் 2010 பயன்பாடுகளுடன் ஒருங்கிணைத்து பெருவணிக நிறுவனங்களுக்கு வழங்கியது. ஆபிஸ் 2013 வெளியீட்டிற்குப் பிறகு ஆபிஸ் 365 விரிவாக்கப்பட்டு பலவகைப்பட்ட நிறுவனங்களுக்கும் பொதுப் பயனர்களுக்கும் பயன்படும் வகையில் புதிய திட்டங்கள் இணைக்கப்பட்டன.  மேசைக்கணினி ஆபிஸ் பொதியை ஒரேயடியாக வாங்கவியலாத மாதச்சந்தா கட்டி பயன்படுத்த விரும்பிய பொது நுகர்வாளர்களுக்கு ஏற்ற வகையில் திட்டம் மாற்றி வடிவமைக்கப்பட்டது.

அக்டோபர் 2010இல் தொடங்கிய பீட்டா சோதனை முடிவுற்றவுடன் ஆபிஸ் 365 சூன் 28, 2011இல்  முறையாக  வெளியிடப்பட்டது.

## மேற்சான்றுகள்

பகுப்பு:மைக்ரோசாப்ட் ஆபிஸ்
பகுப்பு:மேகக் கணிமை
பகுப்பு:மைக்ரோசாப்ட் ஆபிஸ் மென்பொருட்கள்
சிங்கம்புலி

**சிங்கம்புலி** தமிழ் நடிகரும், இயக்குநரும், வசனகர்த்தாவும் ஆவார். இவர்  ரெட் மற்றும் மாயாவி ஆகிய படங்களுக்குப் பிறகு திரைப்படங்களில் சிறுசிறு வேடங்களை ஏற்று நடித்துவருகிறார்.

## திரைப்பட விபரம்
### இயக்குநராக

### இணை இயக்குநராக
**[[பிதாமகன்]]* (2003)
* *[[நான் கடவுள் (திரைப்படம்)|நான் கடவுள்]]* (2009)

### வசனகர்த்தாவாக

### நடிகர்

## ஆதாரம்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்திய நடிகர்கள்
பகுப்பு:1968 பிறப்புகள்
பகுப்பு:தமிழ்நாட்டுத் திரைக்கதை எழுத்தாளர்கள்
கோஸ்ட்டா ரிக்கா தேசிய காற்பந்து அணி

**கோஸ்ட்டா ரிக்கா தேசிய காற்பந்து அணி** (*Costa Rica national football team*),  இரசிகர்களால் *லா செலெ* அல்லது *லாசு டைக்கோசு* என்றழைக்கப்படும் தேசிய அணி  கோஸ்ட்டா ரிக்காவின் சார்பாக பன்னாட்டு காற்பந்தாட்டப் போட்டிகளில்  விளையாடுகிறது. இதனை  கோஸ்ட்டா ரிக்கா காற்பந்துக் கூட்டமைப்பு (Federación Costarricense de Fútbol) மேலாண்மை செய்கிறது. வட, மத்திய அமெரிக்க மற்றும் கரீபியன் கால்பந்துக் கூட்டமைப்பில்  மெக்சிக்கோ, ஐக்கிய அமெரிக்காவை அடுத்து மூன்றாவது மிகவும் வெற்றிகரமான அணியாக விளங்குகிறது. நடு அமெரிக்காவில் மிகவும் வெற்றிகரமான அணியாக நான்கு உலகக்கோப்பைகளில் இறுதிப் போட்டிகளில் விளையாடத் தகுதிப் பெற்றுள்ளது. இத்தாலியில் நடந்த 1990 உலகக்கோப்பையில் கடைசி பதினாறுவர் சுற்றினை எட்டியுள்ளது. 2006இல் செருமனியில் நடந்த உலகக்கோப்பையில்  மிகவும் மோசமாக விளையாடி 32 அணிகளில் 31வது இடத்தை பிடித்தது. 

வட, மத்திய அமெரிக்க மற்றும் கரீபியன் கால்பந்துக் கூட்டமைப்பின் தங்கக்கோப்பைப் போட்டிகளில்  மூன்றுமுறை  (*1963*, *1969*, *1989*) வெற்றி பெற்றுள்ளது. நடு அமெரிக்க நாடுகளின் கோப்பையை ஏழு முறை வென்றுள்ளது. நான்கு முறை பங்கேற்ற  கோபா அமெரிக்கா போட்டிகளில் 2001இலும் 2004இலும் காலிறுதிக்கு முன்னேறியுள்ளது.

## மேற்சான்றுகள்

பகுப்பு:தேசியக் கால்பந்து அணிகள்
பகுப்பு:கோஸ்ட்டா ரிக்காவில் விளையாட்டு
தூங்கா நகரம் (திரைப்படம்)

***தூங்கா நகரம்*** 2011 இல் வெளிவந்த தமிழ்த் திரைப்படமாகும். இத்திரைப்படத்தில் விமல், பரணி, நிதாந்த், அஞ்சலி ஆகியோர் முக்கிய கதாப்பாத்திரத்தில் நடித்திருந்தனர்.

கிளவுட் நைன் மூவீஸ் நிறுவனத்தினால் தயாநிதி அழகிரி இப்படத்தினை தயாரித்தார்.

## கதாப்பாத்திரம்
* விமல் - தவுட்டுராஜா/(கண்ணன்) 
* அஞ்சலி - கலைவாணி/(ராதா, தெரு திரிஷா)
* பரணி - அய்யாவு
* கௌரவ் நாராயணன் - ராஜாமணி
* நிசாந்த் - மாரியப்பன்
* வி. என். சிதம்பரம் - சிதம்பரம் (கலைவாணி அப்பா)
* அருண் குமார் 
* சுப்பு பஞ்சு
; சிறப்புத் தோற்றம்
* வடிவேலு (நடிகர்)
* மதுமிதா
* சிங்கம்புலி

## மேற்கோள்கள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விமல் நடித்த திரைப்படங்கள்
தட் அவக்வர்ட் மொமென்ட்

**தட் அவக்வர்ட் மொமென்ட்** ( இது ஒரு 2014ம் ஆண்டு வெளியான அமெரிக்கா நாட்டு நகைச்சுவை காதல் திரைப்படம், இந்தத் திரைப்படத்தை **டோம் கோர்மிக்கன்** எழுதி இயக்கயுள்ளார். சாக் எபிரோன், மைல்ஸ் டெல்லர், மைக்கேல் பி ஜோர்டான், இடோஜென் பூட்ஸ், மெக்கன்சி டேவிஸ் மற்றும் ஜெசிகா லூகாஸ் நடித்துள்ளனர்.

ஜனவரி மாதம் 21ம் திகதி லாஸ் ஏஞ்சல்ஸ் நகரில் மட்டும் **தட் அவக்வர்ட் மொமென்ட்** திரைப்படம் வெளியானது. ஜனவரி மாதம் 31ம் திகதி அமெரிக்கா முழுவதும் வெளியானது.

## கதை
இந்தத் திரைப்படம் மூன்று நண்பர்களைப் பற்றிய கதையாகும்.

## நடிகர்கள்
* சாக் எபிரோன் - ஜேசன்
* மைல்ஸ் டெல்லர் - டேனியல்
* மைக்கேல் பி ஜோர்டான் - மிகி
* இடோஜென் பூட்ஸ் - எல்லி
* மெக்கன்சி டேவிஸ் - செல்சியா
* ஜெசிகா லூகாஸ் - வேரா
* எமிலி மேட் - கிரிஸ்டி
* ஜோஷ் பைஸ் - பிரெட்

## குறிப்புகள்
# http://www.hollywoodreporter.com/news/awkward-moment-trailer-zac-efron-648720
# http://www.bbfc.co.uk/releases/awkward-moment-film 
# http://www.boxofficemojo.com/movies/?id=areweofficiallydating.htm

## வெளி இணைப்புகள்
* 
* What If It Barks Films
* That Awkward Moment - Rotten Tomatoes
* 

பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அறிமுக இயக்குநர் திரைப்படங்கள்
எத்தன்

**எத்தன்** 2011ல் வெளிவந்த இந்தியத் திரைப்படமாகும். விமல், சனுசா, ஜெயப்பிரகாசு, மயில்சாமி, மனோபாலா ஆகியோர் நடித்திருந்தனர்.

## நடிகர்கள்
* விமல் (நடிகர்) - சத்யமூர்த்தி
* சனுஷா - செல்வி
* ஜெயப்பிரகாசு - டிகே
* சிங்கம்புலி - வீரசிங்கம்
* மயில்சாமி
* மனோபாலா
* எம். எசு. பாசுகர்
* இளவரசு
* சந்தான பாரதி செல்வி தந்தை

## ஆதாரம்

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2011 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:விமல் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
நெய்பர்ஸ் (திரைப்படம்)

**நெய்பர்ஸ்** 2014ம் ஆண்டு வெளியாகவுள்ள அமெரிக்கா நாட்டு நகைச்சுவை திரைப்படமாகும். இந்த திரைபடத்தை நிக்கோலஸ் ச்டோல்லேர் இயக்கயுள்ளார் மற்றும் **ஆண்ட்ரூ ஜே கோஹன், பிரெண்டன் ஓ'பிரையன்** கதை எழுதியுள்ளார். இந்த திரைப்படத்தில் சாக் எபிரோன் மற்றும் சேத் ரோகன் கதாநாயகர்களாக நடித்துள்ளனர்.

## முன்னோட்டம்
இந்த திரைப்படத்தின் முன்னோட்டக்காட்சி செப்டம்பர் 3ம் திகதி வெளியனது. இந்தத் திரைப்படம் மே 9ம் திகதி வெளியாகவுள்ளது.

## நடிகர்கள்
* சாக் எபிரோன்
* சேத் ரோகன்
* ரோஸ் பைரன்
* டேவ் பிராங்கோ

## குறிப்புகள்
# http://www.disneydreaming.com/2013/05/28/zac-efron-wraps-filming-townies/  

## வெளி இணைப்புகள்
* 

பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:அமெரிக்க நகைச்சுவை திரைப்படங்கள்
பள்ளிப்புறம் கோட்டை

**பள்ளிப்புறம் கோட்டை** அல்லது **பள்ளிபுரம் கோட்டை** இந்தியாவின் கேரளத்தில் வைப்பின் தீவின் வடக்கே, எறணாகுளம் மாவட்டத்தில் பள்ளிப்புறம் நகரில் உள்ளது. இந்த கோட்டையை 1503-ஆம் ஆண்டில் போர்த்துக்கீசர் கட்டினர்.. இக் கோட்டையே இந்தியாவில் எஞ்சியுள்ள போர்த்துக்கேயக் கோட்டைகளுள் மிகப்பழைய கோட்டை ஆகும். 1661 ஆம் ஆண்டில் இக்கோட்டையைப் போர்த்துக்கேயரிடம் இருந்து கைப்பற்றிய ஒல்லாந்தர் (நெதர்லாந்துக்காரர்கள்) இதை 1789 ஆம் ஆண்டு திருவிதாங்கூர் அரசுக்கு விற்றனர். இக்கோட்டை வைப்பீன் தீவின் வடக்கு அந்தலையில் அமைந்துள்ளது. அறுகோண வடிவம் கொண்ட இக்கோட்டை பொதுவாக "அயிக்கோட்ட" அல்லது "அலிக்கோட்ட" என்று உள்ளூர் மக்களால் அழைக்கப்படுகின்றது.

## கோட்டையின் அமைப்பு
இக்கோட்டை அறுகோணத் தள வடிவம் கொண்டது. தரைத் தளம் நிலத்தில் இருந்து ஐந்து அடிகள் உயரத்தில் அமைந்துள்ளது. இதன் கீழுள்ள அறை வெடிமருந்து களஞ்சியப்படுத்துவதற்குப் பயன்பட்டது. இதன் வளைவு வடிவ வாயில்களின் கதவு நிலைகளும், மேற்பகுதியும் நுணுக்கமாக அழகூட்டப்பட்டிருந்தன. அங்கே 3'3" அளவுகளைக் கொண்ட சதுர வடிவான கிணறு ஒன்றும் காணப்படுகிறது. இக்கோட்டை பயன்பாட்டில் இருந்த காலத்தில் இங்கிருந்தே நல்ல தண்ணீர் பெறப்பட்டது.

வடக்குப் புறத்தில் உள்ள ஒரு நுழைவழி நிலவறைக்கு இட்டுச் செல்கிறது. அங்கு காணப்படும் வட்ட வடிவமான ஒரு கற்பலகை காணப்படுகிறது. மேலுள்ள இரண்டு தளங்களையும் தாங்கிய தூண் இதன்மேலேயே தாங்கப்பட்டிருந்தது. கோட்டையின் ஆறு முகங்களில் ஒவ்வொன்றும் 32 அடி நீளமும், 34 அடி உயரமும் கொண்டது. சுவர்களின் தடிப்பு ஆறு அடி. ஒவ்வொரு பக்கத்திலும் ஒன்றன்மேல் ஒன்றாக மூன்று சாளரத் துளைகள் உள்ளன. நடுத்துளை 2’ x 2’ அளவு கொண்டது. இக்கோட்டை அதன் எல்லாப் பக்கங்களையும் பாதுகாப்பதற்குப் பல பீரங்கிகளைக் கொண்டு இருந்திருக்கக்கூடும். உட்புறம் இருந்து நிலவறைக்குச் செல்வதற்கும் ஒரு வழி உள்ளது.

இக்கோட்டை, செம்புரைக்கல், சுண்ணாம்பு, மரம் ஆகியவற்றைப் பயன்படுத்திக் கட்டப்பட்டது. சுவர்களில் தடிப்பான சாந்து பூசப்பட்டுள்ளது.

## மற்ற சுற்றுலாத் தலங்கள்
*இந்த கோட்டைக்கு அருகில் உள்ள பள்ளிப்புறம் கத்தோலிக்க தேவாலயம், கிறிஸ்தவர்களுக்கு முக்கியமான சுற்றுலாத் தளம்
*செறாயி கடற்கரை, 4 கி. மீ தொலைவில் உள்ளது. 
*தோமாஸ்லீஹா - இந்தியாவில் முதலி எழுப்பப்பட்ட கிறிஸ்தவ தலம் என்று கருதுகின்றனர். இது ஒரு கி.மீ தொலைவில் உள்ளது.
*கோட்டப்புறம்  4 கி.மீ.
*கொடுங்கல்லூர் 10 கி. மீ.

## சென்று சேர்வதற்கான வழி
நீர்வழியிலும், தரை வழியிலும் சென்று சேர்வதற்கு போக்குவரத்து வசதி உள்ளது.
*அருகில் உள்ள விமான நிலையம்: நெடும்பாசேரி பன்னாட்டு விமான நிலையம் - 20 கிலோமீட்டர் தொலைவில்
*அருகில் உள்ள ரயில் நிலையம்: ஆலுவை, அங்கமாலி
*அருகில் உள்ள பேருந்து நிலையம்: கொடுங்கல்லூர், பறவூர்
*அருகில் உள்ள கடற்கரை நகரம்: செறாயி

## சான்றுகள்


## வெளியிணைப்புகள்
* At the crossroads of history 
* Oldest European Fort in India  
*இந்தியா டூரிசம்.காம் இணையதளம்

## மேலும் படங்கள்

File:Aaya kotta - pallipuram.jpg|பள்ளிபுரம் கோட்டையின் ஒரு தோற்றம்
File:Ayakotta information board.jpg|தொல்லியல் பகுதியினரின் தகவற் பலகை
File:Ayakotta pallipuram (Inner view).jpg|கோட்டையின் உட்புறத் தோற்றம்


பகுப்பு:கேரளக் கோட்டைகள்
பகுப்பு:எர்ணாகுளம் மாவட்டம்
உண்டியல் பணம் அனுப்பும் முறை

**உண்டியல் பணம் அனுப்பும் முறை** என்பது ஒரு இடத்தில் இருந்து இன்னுமொரு இடத்துக்கு பணத்தை அனுப்ப தெற்காசியர்கள் பயன்படுத்தும் ஒரு முறை ஆகும்.  குறிப்பாக புகலிட நாடுகளில் இருந்து தாயகப் பகுதிகளுக்கு சட்டத்திற்குப் புறம்பான வழியில் (ஹவாலா) பணம் அனுப்புவதை குறிக்கிறது.

## முறை
பணம் அனுப்ப விரும்பும் ஒருவர் அவருக்கு அருகாமையில் இருக்கும் பணம் அனுப்பும் நிறுவனம் அல்லது முகவரிடம் செல்வார். பெரும்பாலும் அவர்கள் சமூகத்தில் அறியப்பட்டவர்களாக, நம்பிக்கை வாய்ந்தவர்களாக இருப்பர். அவர் தான் அனுப்ப விரும்பும் தொகையையும், அனுப்ப விரும்பும் நபரின் தொடர்புகளையும் வழங்குவார். அன்றைய பண மாற்று விகிதத்துக்கு ஏற்ப எவ்வளவு பணம் கொடுக்கப்படும் என்று பற்றுச்சீட்டு அல்லது உறுதி வழங்கப்படும். இந்தச் சேவைக்கு ஒரு கட்டணம் வசூலிக்கபடும். இந்த நிறுவனத்தின் கிளை அல்லது முகவர் அனுப்பப்பட வேண்டியவருக்கு அருகாமையில் இருப்பார். அவர்கள் சென்று பணத்தை உரியவருக்கு வழங்குவர்.

## நன்மைகள்
*பெரும்பாலும், உண்டியல் முறையில் பணம் அனுப்ப வங்கிகளிலும் பார்க்க குறைந்த செலவு எடுக்கும்.  
*வங்கிகளை விட வேகமாகப் பணம் உரியவருக்கு அனுப்பப்படும்.
*நாணய மாற்று விகிதம் வங்கிகளில் கிடைப்பதைவிட அதிகமாக இருக்கும்.
*சிலசமயங்களில் வீட்டிற்கே வந்து பணப்பட்டுவாடா செய்யப்படும்.

## தீமைகள்
* தீவிரவாதச் செயல்களைச் செய்வதற்கான நிதி இவ்வழிகளின் மூலம் நடைபெறுகிறது.  
* இந்தப் பணப்பறிமாற்றம் அரசு நிறுவனங்கள் அல்லாது அங்கீகாரம் பெறாத நிறுவங்கள் வழியாக நடைபெறுவதால் அரசுக்கு வருவாய் இழப்பு ஏற்படுகிறது.
* வாடிக்கையாளர் ஏமாற்றப்படுவதற்கான வாய்ப்புகளும் உள்ளன.

## உசாத்துணைகள்
* The Impact of International Informal Banking on Canada: A Case Study of Tamil Transnational Money Transfer Networks (Undiyal), Canada/Sri Lanka

## மேற்கோள்கள்

பகுப்பு:பொருளாதாரம்
ஒசுதுர்க் கோட்டை

**ஒசுதுர்க் கோட்டை** (Hosdurg Fort) அல்லது **ஈக்கேரிக் கோட்டை** என அறியப்படும் கோட்டை இந்தியாவின் கேரள மாநிலத்தில் காசர்கோடு மாவட்டத்தில் உள்ள கன்கங்காட் என்னும் இடத்தில் அமைந்துள்ளது. இது வட்டமான கொத்தளத்தோடு கூடியது. ஈக்கேரியின் கெலடி நாயக்கர் வம்சத்தைச் சேர்ந்த சோமசேகர நாயக்கர் இக்கோட்டையைக் கட்டினார். இவர் இப்பகுதியில் கட்டிய பல கோட்டைகளுள் இதுவும் ஒன்று. இக்கோட்டை இப்போது அழிந்த நிலையில் உள்ளது.

## குறிப்புகள்

 

பகுப்பு:கேரளக் கோட்டைகள்
பகுப்பு:காசர்கோடு மாவட்டம்
குளிர்கால ஒலிம்பிக் விளையாட்டுகள்

**குளிர்கால ஒலிம்பிக் விளையாட்டுக்கள்** (*Winter Olympic Games*)  நான்கு ஆண்டுகளுக்கு ஒருமுறை நடத்தப்படும் பனிச்சூழலில் விளையாடப்படும் விளையாட்டுக்களுக்கான சிறப்பு ஒலிம்பிக் விளையாட்டுக்கள் ஆகும். இதில்  ஆல்பைன் பனிச்சறுக்கு, பையாத்லான், பாப் இசுலெட், கிராஸ் கன்ட்ரி பனிச்சறுக்கு, கர்லிங், பிகர் பனிச்சறுக்கு, பிரீ இசுடைல் பனிச்சறுக்கு, பனி வளைதடியாட்டம், லூஜ், நோர்டிக் கம்பைன்டு, குறுந்தொலைவு விரைவுப் பனிச்சறுக்கு, எலும்புக்கூடு இசுலெட், பனிச்சறுக்கு தாண்டுதல், பனிப்பலகை, விரைவுப் பனிச்சறுக்கு போன்ற விளையாட்டுக்கள் விளையாடப்படுகின்றன. முதல் குளிர்கால ஒலிம்பிக் போட்டிகள் 1924ஆம் ஆண்டு பிரான்சின் சமோனிக்சில் நடத்தப்பட்டன. 1924 முதல் 1936 வரை எவ்வித இடையூறும் இன்றி தொடர்ந்து நடத்தப்பட்டன. இரண்டாம் உலகப்போரினால் இந்த தொடர்ச்சி விடுபட்டது. மீண்டும் இப்போட்டிகள் 1948ஆம் ஆண்டில் நடத்தப்பட்டன. கோடைக்கால ஒலிம்பிக் நடத்தும் நாடே குளிர்கால ஒலிம்பிக்கையும் நடத்த தெரிவு செய்யப்பட்டது. மேலும் இவை ஒரே ஆண்டில் நடத்தப்பட்டு வந்தன. 1986இல் பன்னாட்டு ஒலிம்பிக் குழு எடுத்த முடிவின்படி இவ்விரு நிகழ்வுகளும் தனித்தனி நான்காண்டு சுழற்சியில் நடத்தப்படுகின்றன. கோடைக்கால ஒலிம்பிக் நடந்த பிறகு இரண்டாண்டுகள் கழித்து குளிர்கால ஒலிம்பிக் நடத்தப்படுகிறது. இதன்படி 1992இல் நடந்த குளிர்கால ஒலிம்பிக்கிற்கு அடுத்த குளிர்கால ஒலிம்பிக் 1994இல் நடத்தப்பட்டது. அதிலிருந்து தொடர்ந்து நான்காண்டுகளுக்கு ஒருமுறை நடத்தப்பட்டு வருகிறது.

## குளிர்கால ஒலிம்பிக் விளையாட்டுக்களின் பட்டியல்




## இதையும் காண்க
* 2010 குளிர்கால ஒலிம்பிக் விளையாட்டுப் போட்டிகள்
* 2014 குளிர்கால ஒலிம்பிக் விளையாட்டுப் போட்டிகள்

## மேற்சான்றுகள்
சோச்சி

**சோச்சி** (*Sochi*, ) உருசியாவின் கிராஸ்னதார் பிரதேசத்தில்  கருங்கடலோரம் அமைந்துள்ள நகரமாகும். இது  சியார்சியா/அப்காசியாவிற்கும் உருசியாவிற்குமான எல்லைக்கருகே அமைந்துள்ளது. சோச்சியின் ஆளுகையில் அமைந்துள்ள நிலப்பகுதிகள் அடங்கிய பெரும் சோட்சியின் பரப்பளவு  ஆகும். சோச்சி நகரத்தின் பரப்பளவு  ஆகும். 2010ஆம் ஆண்டு உருசியக் கணக்கெடுப்பின்படி நகர மக்கள்தொகை 343,334 ஆக உள்ளது. இது உருசியாவின் மிகப்பெரிய மனமகிழ்வு நகரமாக உள்ளது. உருசியாவில் அயன அயல் மண்டல வானிலை நிலவும் சில நகரங்களில் ஒன்றாக விளங்குகிறது. குளிர்காலம் மிதமாகவும் வேனில் காலம் வெப்பமாகவும் காணப்படுகிறது.

அண்மையில் உள்ள பனிச்சறுக்கு மனமகிழ்விடமான ரோசா குத்தோரில் மலைசார்ந்த நிகழ்வுகள் நடக்க, சோச்சி 2014ஆம் ஆண்டிற்கான 22வது குளிர்கால ஒலிம்பிக் விளையாட்டுக்கள் மற்றும் 11வது குளிர்கால மாற்றுத் திறனாளிகள் ஒலிம்பிக் விளையாட்டுக்களை ஏற்று நடத்தியது. மேலும் உருசிய பார்முலா 1 கிராண்டு பிரீ போட்டிகள் 2014 ஆண்டுமுதல் குறைந்தது 2020 வரை நடத்த திட்டமிடப்பட்டுள்ளது; 2018 உலகக்கோப்பை கால்பந்துப் போட்டிகள் நடக்கும் நகரங்களில் ஒன்றாகவும் இது தேர்ந்தெடுக்கப்பட்டுள்ளது. தரைவழிப் போக்குவரத்திற்கு பேருந்துகள் பயன்படுத்தப்படுகின்றன. இது நான்கு மாவட்டங்களாகப் பிரிக்கப்பட்டுள்ளது.

## மேற்சான்றுகள்

பகுப்பு:உருசிய நகரங்கள்
பகுப்பு:ஒலிம்பிக் விளையாட்டுகள் நடைபெற்ற நகரங்கள்